b'\n_START_ARTICLE_\nTatak Marangal ng Hapon\n_START_SECTION_\nKasaysayan\n_START_PARAGRAPH_\nSa Kapanahunang Meiji, wala sinumang maaaring gumamit ng Tatak Marangal maliban sa Baginda ng Hapon, na siya ring gumagamit ng krisantemong may 16 na talulot at dagdag pa rito ang panibagong 16 na talulot sa likuran ng unang hanay nito. Ang bawat kasapi ng Pamilyang Marangal ay gumagamit ng bahagyang kakaibang salin ng tatak. Ang mga dambanang Shinto ay kadalasang tinatanghal ang tatak marangal o ginagamit ang ilang kasangkapan nito sa kanilang mga sagisag._NEWLINE_Sa mga unang kasaysayang Hapones, nang si Bagindang Go-Daigo ay pinatapon nang tinangka niyang wasakin ang kapangyarihan ng shogunato noong 1333, tinaguyod niya ang krisantemong may 17 talulot upang maiba siya kay Bagindang K\xc5\x8dgon ng Kahilagaang Kabahayan na pinanatiling ginamit ang marangal na mon na may 16 na talulot.\n_START_SECTION_\nPaglalarawan\n_START_PARAGRAPH_\nAng sagisag ay isang dilaw o pulaw na krisantemo na may itim o pulang balangkas at sanligan. Sa gitna ay may bilog na naliligiran ng 16 na talutot sa bukana. Sa likuran nito ay may 16 na talutot din ngunit halinhinang nakailalim sa mga laylayan ng pangkat ng mga talutot sa harapan. Isang halimbawa kung saan ito ginagamit ay matatagpuan sa medalya ng Tagubilin ng Krisantemo._NEWLINE_Ang mga ibang kasapi ng Pamilyang Marangal ay gumagamit ng ibang salin kung saan may natatanging 14 na talutot, habang may 16 na talutot naman ang ginagamit sa mga alpiler ng kasapi ng Diet, sa tulot-lakbay, at sa mga iba pang mga bagay na kumakatawan sa kapangyarihan ng Baginda. Ang Tatak Marangal ay ginagamit din sa mga watawat ng Pamilyang Marangal.\n_START_SECTION_\nGamit sa Kanluraning Kutamaya\n_START_PARAGRAPH_\nBilang Maginoo ng Garter at bilang Maginoo ng Ginintuang Lana. Ginagamit naman ni Akihito ang tatak Krisantemo bilang kutamayang panlusob at taluktok.'